На основу члaнa 27. став 5. и члана 132. став 2. и члaнa 135. став 2. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и поглавља III и VIII Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника
 
ИМ „БЕК“ доо Београд - у стечају
ул. Репишка бр. 52, матични број: 08035709
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
ЗА ВРШЕЊЕ ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА  

за вршење услуга процене вредности, и то:
· процене вредности целокупне имовине стечајног дужника, 
· процене вредности стечајног дужника као правног лица,  
· процене вредности имовине стечајног дужника која је предмет разлучног права,
· процене целисходности продаје стечајног дужника као правног лица односно целокупне имовине стечајног дужника у односу на продају имовине стечајног дужника у деловима,
а све на дан 30.09.2022. године.

Проценитељ мора:
-            Израдити процену целисходности продаје стечајног дужника као правног лица, односно продају целокупне имовине (имовинских целина) стечајног дужника у односу на продају појединачне имовине стечајног дужника;
-	Утврдити релативно учешће процењене вредности на којој је конституисано разлучно право у односу на процену вредности целокупне имовине стечајног дужника односно вредности стечајног дужника као правног лица (изражену у процентима),
-	Саставити и доставити правно мишљење у вези правног статуса имовине која је предмет процене на основу прибављене документације.

1.	УВОД

Стечајни управник стечајног дужника ИМ „БЕК“ доо Београд - у стечају, ул. Репишка бр. 52, спроводи поступак одабира најбољег понуђача: 
за пружање услуга процене целокупне вредности имовине стечајног дужника и процене вредности правног лица, све на дан израде процене, и позива све заинтересоване понуђаче који испуњавају услове наведене у овом позиву да доставе своје понуде.
Избор проценитеља ће се извршити на основу одлуке одбора поверилаца.
Предмет процене је стечајни дужник као правно лице, са проценом целисходности, односно његова имовина где најзначајнију имовину чине:
· објекти и земљиште у Зрењанину а све уписано у листу непокретности бр. 11000 и листу непокретности бр.23615, на катастарској општини Зрењанин 1, улица Београдска бр 44.
· стан на адреси Милана Станивуковића бр. 29/23, Зрењанин а све уписано у листу непокретности бр.21098;
· потраживања на име откупа станова у власништву стечајног дужника;
· неевидентирани пословни простор-малопродајни обејекат у Зрењанину, у оквиру породичног стамбеног објекта на адреси Панчевачка бр. 47.

2.	СВРХА ПРОЦЕНЕ

     Сврха процене је да се утврди стратегија продаје у циљу остваривања највеће продајне вредности и највећег могућег намирења поверилаца у стечајном поступку који се води над стечајним дужником ИМ БЕК д.о.о. Београд - у стечају.

Извештај о процени вредности мора бити у складу са Међународним стандардима финансијског извештавања – МСФИ.

3.	ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла стечајном дужнику као наручиоцу достави детаљан извештај у писаној (у три примерка) и електронској форми, који мора да садржи:

·  предмет процене односно списак имовине која је предмет процене и списак имовине која није предмет процене као и разлог изостављања из процене;
· детаљан опис и техничке карактеристике имовине која је предмет процене;
· правно мишљење у вези са статусом имовине која је предмет процене (на основу расположиве документације);
· опис метода коришћених приликом вршења процене;
· претпоставке и евентуалне ограничавајуће услове при вршењу процене;
· датум процене;
· закључак о процењеној вредности имовине стечајног дужника;
· закључак о процењеној вредности стечајног дужника као правног лица;
· закључак о процењеној вредности имовине стечајног дужника  која је предмет разлучног права и учешћу ове имовине у процењеној вредности целокупне имовине стечајног дужника односно вредности стечајног дужника као правног лица (изражено у процентима);
· закључак о процењеној вредности имовине стечајног дужника  која је предмет заложног права и учешћу ове имовине у процењеној вредности целокупне имовине стечајног дужника односно вредности стечајног дужника као правног лица (изражено у процентима);
· закључак о целисходности продаје стечајног дужника као правног лица односно целокупне имовине стечајног дужника у односу на продају имовине стечајног дужника у деловима.

4.	МЕТОД ПРОЦЕНЕ
Приликом вршења процене потребно је користити оне методе којe, у складу са Законом о стечају, Националним стандардом бр. 5, Међународним рачуноводственим стандардима и Међународним стандардима финансијског извештавања, омогућавају исказивање највеће могуће вредности имовине стечајног дужника односно вредности стечајног дужника као правног лица. 
Понуђачи су дужни да опишу методе које намеравају да користе приликом вршења процене.

5.	ИНФОРМАЦИЈЕ ЗА ПОНУЂАЧЕ
Понуде се достављају поштом или лично, у три примерка, у затвореним ковертама, уз назнаку да се понуда односи на вршење услуга процене вредности за стечајног дужника ИМ БЕК д.о.о. Београд у стечају, на адресу канцеларије  стечајног управника: Булевар уметности  бр. 35, стан 61,Нови  Београд. Уколико се понуда доставља лично, она се мора предати стечајном управнику Срђану Стојановићу.

Крајњи рок за достављање понуда је 05.10.2022. године до 12:00 часова.

Oдабир најбољег понуђача ће извршити Одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник.
Поред цене, наручилац ће вредновати и референтну листу понуђача, посебно у области процене имовине у стечају, као и расположивост кадрова који ће бити укључени на пословима  процене. 
Закључењу уговора са изабраним понуђачем приступиће се одмах по добијању сагласности стечајног судије.
 Исплата уговорене цене за обављену услугу извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје имовине стечајног дужника или продаје стечајног дужника као правног лица.
[bookmark: _Hlk90409331] Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа -  стечајни управник Срђан Стојановић, Београд, телефон:062-10-88-660 сваког радног дана од 9:00 до 14:00 часова или путем еmail: office.stecajniupravnik@gmail.com
Понуда треба да садржи:
· цену за извршену услугу исказану у динарима, са посебно исказаним ПДВ-ом;
· рок у којем ће услуга бити извршена;
· рок за плаћање цене за извршену услугу;
· имена чланова тима који ће вршити процену, са задужењима, квалификацијама и референцама;
· доказе о испуњености услова из тачке 6. овог позива.
Достављена понуда мора да буде на српском језику, јасна и недвосмислена, читко исписана и оверена печатом и потписом овлашћених лица. Понуде са варијантама нису дозвољене.
Наручилац задржава право да донесе одлуку да не изабере ниједног понуђача, о чему ће се свим понуђачима доставити обавештење.
Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.

6.	УСЛОВИ КОНКУРИСАЊА
Понуду за учествовање може поднети понуђач који испуњава следеће услове:
· да је код надлежног органа регистрован за обављање делатности;
· да му у периоду од две године пре достављања понуде није изречена правоснажна судска или управна мера забране обављања делатности која је предмет понуде;
· да поседује лиценцу за обављање послова овлашћеног проценитеља;
· да располаже довољним финансијским, пословним и кадровским капацитетима за извршење посла који је предмет понуде;
· да у току три претходне пословне године није имао пословни губитак; 
· да у периоду од три претходне године није био евидентиран у принудној наплати НБС.
У случају одустанка од поступка, наручилац неће ни на који начин бити одговоран за стварну штету, изгубљену добит или било какву другу штету коју понуђач може услед тога да претрпи.
Понуде које не испуњавају овде наведене услове биће одбачене као неприхватљиве.


У Београду, дана 20.09.2022. године.
ИМ БЕК доо у стечају
                                                                  							          _______________________________
								Срђан Стојановић,стечајни управник 
